CELEX: E2020P0014
Language: hu
Date: 2020-09-04 00:00:00
Title: A Fürstlicher Oberster Gerichtshof tanácsadói vélemény iránti kérelme az EFTA-bírósághoz a Liti-Link AG kontra LGT Bank AG ügyben (E-14/20. sz. ügy) 2021/C 39/06

2021.2.4.   
            
            
               HU
            
            
               Az Európai Unió Hivatalos Lapja
            
            
               C 39/20
            
         
      A Fürstlicher Oberster Gerichtshof tanácsadói vélemény iránti kérelme az EFTA-bírósághoz a Liti-Link AG kontra LGT Bank AG ügyben
      (E-14/20. sz. ügy)
      (2021/C 39/06)
      A Fürstlicher Oberster Gerichtshof (Hercegi Legfelsőbb Bíróság) 2020. szeptember 4-i, a Bíróság Hivatalához 2020. szeptember 16-án beérkezett levelében tanácsadói vélemény iránti kérelmet nyújtott be az EFTA-Bírósághoz a Liti-Link AG kontra LGT Bank AG ügyben, az alábbi kérdéseket illetően:
      
                  1.
               
               
                  Úgy kell-e értelmezni a 2006/73/EK végrehajtási irányelv 26. cikkének utolsó bekezdését, amely szerint a díjjal, jutalékkal, vagy nem pénzügyi előnnyel kapcsolatos megállapodások lényeges pontjai összefoglaló formában is közölhetők, hogy az előnyök közzététele összefoglaló formában és általános tartalommal is történhet?
                  Amennyiben a Bíróság az első kérdésre igenlő választ ad, a következő kiegészítő kérdés merül fel:
                  
                              1.1.
                           
                           
                              Úgy kell-e értelmezni a 2006/73/EK végrehajtási irányelv 26. cikkének utolsó bekezdését, amely szerint a díjjal, jutalékkal, vagy nem pénzügyi előnnyel kapcsolatos megállapodások lényeges pontjai összefoglalhatók, hogy az előnyök közzététele összefoglaló formában és általános tartalommal is történhet, például általános, vagy egyéb előre meghatározott szerződési feltételek révén, vagy a közlést minden egyes ügyfél vagy ügyfélkategória tekintetében egyedileg kell megtenni?
                              Ezenkívül a következő kérdések kerülnek előterjesztésre:
                           
                        
            
                  2.
               
               
                  A 2006/73/EK végrehajtási irányelv 26. cikke b) pontjának i. alpontja értelmében vett megfelelő tájékoztatásról van-e szó, ha a befektetési vállalkozás csupán arról értesíti az ügyfelet, hogy harmadik felek is nyújthatnak számára előnyöket, vagy a befektetési vállalkozásnak egyértelműen jeleznie kell, hogy ilyen előnyök nyújtására sor kerül-e, és ha igen, mikor?
               
            
                  3.
               
               
                  A 2006/73/EK végrehajtási irányelv 26. cikke b) pontjának i. alpontja értelmében vett megfelelő tájékoztatás-e, ha a befektetési vállalkozás értesíti az ügyfelet, hogy a harmadik fél által nyújtott előny összege a terméktől függ, és az érintett termékért felszámított kezelési díjak bizonyos százalékát, a kibocsátási ár bizonyos százalékának megfelelő árengedményt vagy a kibocsátási ár bizonyos százalékát foglalja magában, vagy a befektetési vállalkozásnak közölnie kell az érintett befektetési vagy kiegészítő szolgáltatás nyújtása előtt legalább a kapott díjakra, jutalékokra és előnyökre vonatkozó sávokat az ügyféllel?
               
            
                  4.
               
               
                  Teljesülnek-e a 2006/73/EK végrehajtási irányelv 26. cikkében az előnyök összefoglalására vonatkozóan meghatározott feltételek, nevezetesen, hogy a befektetési vállalkozás vállalja, hogy az ügyfél kérésére ezen túlmenő részletes tájékoztatásra is hajlandó, és a kérést teljesíti is, ha a már végrehajtott ügyletekkel kapcsolatban a befektetési vállalkozás csupán azt vállalja, hogy a kérést megelőző tizenkét hónapra vonatkozóan további részleteket közöl az ügyféllel?
               
            
                  5.
               
               
                  A tagállamoknak – az EGT-megállapodás értelmében – horizontális közvetlen hatályt kell-e biztosítaniuk a nem megfelelően átültetett végrehajtási irányelvnek, konkrétan a 2006/73/EK végrehajtási irányelvnek?
               
            
                  6.
               
               
                  Úgy kell-e értelmezni a 2006/73/EK végrehajtási irányelv 26. cikkét, hogy abból a banki ügyfeleknek egy bankkal szemben jogai származhatnak?